השיניים מורכבות מכמה שכבות. החיצונית שבהן נקראת אמייל. זוהי שכבה שקופה שמגינה על השן מנזקי חומציות, שחיקה וחורים. שכבה זו מורכבת ממינרלים וחומרים אורגניים ונחשבת לחזקה במיוחד. תחתיה נמצאת שכבת הדנטין, שכבה צהבהבה שתומכת בשכבת האמייל ונועדה להגן על השכבות הנמצאות מתחתיה. בין החניכיים לדנטין נמצאת שכבת צמנטום – "מלט השן". זוהי שכבה שנועדה להפריד בין העצם לבין השורשים שמחוברים אליה. השכבה התחתונה ביותר היא מוך השן. שכבה רכה יותר שמכילה כלי דם ועצבים. השכבה התחתונה מגיעה עד לשורשי השיניים – מקום החיבור בין העצם האלבאולרית לבין השיניים היושבות עליה.